**Pedro Pastor Guerra**, nado en Madrid o 18 de novembro de 1994, é un cantautor español independente. Son especialmente coñecidas as súas letras de contido social, comprometido e crítico, expresadas mediante a fusión da canción de autor co folk ou o hip hop, entre outros estilos.

Traxectoria
-----------

Pertence a unha familia ligada ao mundo da música. O seu pai é o cantautor Luis Pastor e a súa nai, Lourdes Guerra, irmá de Pedro Guerra. O ambiente familiar inculcoulle o amor pola música dende a infancia. Tomou contacto con diferentes instrumentos, entre eles o piano, e comezou a tocar a guitarra con 12 anos. Pouco despois compuxo as súas primeiras cancións e comezou a participar nos concertos do seu pai, en que distribuía as súas primeiras maquetas caseiras. Con 15 anos ofreceu o seu primeiro concerto en solitario, cun repertorio de composicións propias.

En 2010 coñeceu os irmáns Andrés e Suso Sudón e comezou a tocar habitualmente en salas como Libertad 8 en Madrid.

En 2012 saíu á luz o EP *Aunque esté mal contarlo*, gravado en formato acústico de voz, guitarra, baixo e violín. O traballo inclúe 6 temas de mensaxe comprometida e crítica, conforme o espírito inconformista do cantautor. Con este repertorio realizou a súa primeira xira por diversas cidades españolas.

En 2014 publicou *La vida plena*, o seu primeiro disco. O traballo foi autoeditado e distribuído de maneira independente, no seu afán de conectar directamente co público. *La vida plena* define a personalidade creadora de Pastor, con temas sobre as vivencias e ideais do ser humano e un alto contido social e político de transfondo. O traballo inclúe os temas *La vida plena*, *Verde Selva* e *Mi anarquía*. O álbum foi presentado ese outubro na sala Galileo Galilei de Madrid. Con este traballo realiza unha xira por España e América Latina.

En 2016 publicou *Solo los locos viven la libertad*, en colaboración co músico e poeta Suso Sudón. O traballo, composto por 11 temas de autoría compartida (salvo *El tiempo está después*, de Fernando Cabrera), gravouse en directo no Museu Bar L’Oncle Jack de Barcelona. O álbum reúne música e poesía nun estilo que eles mesmos denominan *poecanciones*.

En 2017 autoeditou o seu segundo disco, *SoloLuna*. O álbum, con sons coma o folk latinoamericano, a música africana e o ska, inclúe un dúo co seu pai, Luis Pastor, titulado *Centro*. Con este traballo realiza unha xira por España, a Arxentina, Colombia e Chile, co seu grupo *Los Locos Descalzos*.

En 2019 publica xunto a *Los Locos Descalzos* o seu terceiro álbum de estudio, *Vulnerables*. Conta coas colaboracións de Perotá Chingó, El Caribefunk, Fetén Fetén e Suso Sudón. O tema *Desnudémonos* aparece como primeiro single deste traballo.

Discografía
-----------

* *Aunque esté mal contarlo* (EP) (2012)
* *La vida plena* (2014)
* *Solo los locos viven en la libertad* (2016) (con Suso Sudón)
* *SoloLuna* (2017)
* *Vulnerables* (2019) (con *Los Locos Descalzos*)
* *vVueltas* (2021) (con *Los Locos Descalzos*)

Notas
-----

1. ↑  Pedro Pastor: "Compongo canciones en búsqueda de la verdad" Cadena Ser. 26 de febreiro de 2017
2. ↑  Luis y Pedro Pastor: "Han privatizado hasta la expresión más natural del arte, la música" 20 Minutos. 10 de xuño de 2016
3. ↑  El cantautor Pedro Pastor y su 'Vida Plena' Granada Hoy. 28 de marzo de 2015
4. ↑  Pedro Pastor, hijo de Luis Pastor, debuta como "cantautor" del siglo XXI La Vanguardia. 8 de outubro de 2014
5. ↑  Pedro Pastor: "Aprendí el oficio en casa y tuve medios para hacerlo bien" Hoy. 30 de marzo de 2017
6. ↑  Pedro Pastor: "Creo en el deber del cantautor para unir las voces críticas del pueblo" C'mon. 22 de xullo de 2013
7. ↑  Pedro Pastor inicia hoy en Tenerife su primera gira Arquivado 29 de setembro de 2018 en Wayback Machine. El Día. 12 de xaneiro de 2013
8. ↑  La aventura del saber: Pedro Pastor RTVE. 31 de outubro de 2014
9. ↑  Pedro Pastor en La Frontera Público. 22 de marzo de 2018
10. ↑  La poesía (y el arte) de los cantautores El Mundo. 2 de xuño de 2016
11. ↑  Pedro Pastor presenta su primer disco *La vida plena* Diariofolk. 9 de outubro de 2014
12. ↑  Pedro Pastor y Suso Sudón: "Es necesario el mestizaje musical" Página 12. 10 de febreiro de 2018
13. ↑  Pedro Pastor: «Hay que cuestionarlo todo» El Diario Vasco. 24 de marzo de 2017
14. ↑  Pedro Pastor continúa la tradición familiar con Los Locos Descalzos La Opinión de Murcia. 19 de maio de 2018
15. ↑  Pedro Pastor viaja por todo el mundo en SoloLuna, su nuevo disco Arquivado 29 de setembro de 2018 en Wayback Machine. 100x100 Música. 30 de marzo de 2017

Véxase tamén
------------

### Bibliografía

* Pastor, Luis (2017). *¿Qué fue de los cantautores?*. Nórdica.

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q56808352
* Discogs: 7422060
* MusicBrainz: ID

 |